গোয়ালন্দ নাজির উদ্দিন পাইলট সরকারি উচ্চ বিদ্যালয়

গোয়ালন্দ নাজির উদ্দিন পাইলট সরকারি উচ্চ বিদ্যালয় রাজবাড়ী জেলার একটি সরকারি মাধ্যমিক বিদ্যালয়। বিদ্যালয়টি ১৯৩০ সালে জুনিয়র স্কুল হিসেবে গোয়ালন্দে প্রতিষ্ঠিত হয় এবং ১৯৪৩ সালে মাধ্যমিক বিদ্যালয় হিসেবে স্বীকৃতি লাভ করে।

 ইতিহাস 

১৯৩০ সালে গোয়ালন্দের গন্যমান্য ব্যক্তিবর্গেরা মিলে বিদ্যালয়টি তৎকালীন জুনিয়র স্কুল হিসেবে প্রতিষ্ঠিত করেন। স্থানীয়দের মধ্যে বিদ্যালয়ের নামকরন নিয়ে মতবিরোধ সৃষ্টি হয়। তৎকালীন রাজবাড়ীর মহকুমা প্রশাসক ছিলেন মোঃ নাজির উদ্দিন। ওনার নামেই বিদ্যালয়ের নামকরণ করা হয় গোয়ালন্দ নাজির উদ্দিন ইংলিশ হাই স্কুল। ১৯৪৭ সালে কলকাতা বিশ্ববিদ্যালয়ের স্বীকৃতি লাভ করে এবং প্রথম প্রবেশিকা পরীক্ষায় অংশ গ্রহন করে। ১৯৬২ সালে বিদ্যালয়ের নাম পরিবর্তন করে গোয়ালন্দ নাজির উদ্দিন দ্বিমুখী উচ্চ বিদ্যালয় নামকরন করা হয়। ১৯৭৭ সালে বাংলাদেশ সরকারের পাইলট প্রোগ্রামের অধীনে বিদ্যালয়ের নাম পরিবর্তিত হয়ে বিদ্যালয়ের নাম হয় গোয়ালন্দ নাজির উদ্দিন পাইলট উচ্চ ব্যিালয়। রাষ্ট্রপতি হুসেইন মুহাম্মদ এরশাদের প্রতিশ্রুতি অনুযায়ী ১৯৮৫ সালের সেপ্টেম্বর মাসের ০১ তারিখে বিদ্যালয়টি সরকারিকরণ হয় এবং বর্তমান নামে নামকরণ হয়।

 চিত্রশালা 

 তথ্যসূত্র 

 বহিঃসংযোগ 



বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
বিষয়শ্রেণী:রাজবাড়ী জেলার বিদ্যালয়
বিষয়শ্রেণী:গোয়ালন্দ উপজেলা